கேள்வி: கோலாலம்பூர் தொடருந்து நிலையம் - பொது என்பது என்ன?
பதில்: மலாயா தொடருந்து நிறுவனம் (''Malayan Railways'') மற்றும் மலாய் இராச்சியங்களின் கூட்டமைப்புத் தொடருந்து அமைப்பு (''Federated Malay States Railways'') ஆகியவற்றின் தலைமை அலுவலகங்கள் இந்தத் தொடருந்து நிலையத்தில் இருந்துதான் முன்பு இயங்கி வந்தன. 2001-ஆம் ஆண்டு வரை அந்த இரு நிறுவனங்களின் போக்குவரத்து அச்சு மையமாகவும் இந்த நிலையம் விளங்கியது. 2001-ஆம் ஆண்டு கோலாலம்பூர் நடுவண் தொடருந்து நிலையம் உருவாக்கப்படும் வரையில் கோலாலம்பூர் தொடருந்து நிலையம் தான் தலையாயத் தொடருந்து நிலையமாகப் புகழ்பெற்று விளங்கியது.
கேள்வி: கோலாலம்பூர் தொடருந்து நிலையம் - கட்டிட வடிவமைப்பு குறித்து விரிவாக சொல்லுங்கள்.
பதில்: இந்தத் தொடருந்து நிலையத்தின் கட்டிட வடிவமைப்பிற்காகப் பெரிதும் அறியப் படுகின்றது; கிழக்கத்திய, மேற்கத்திய பண்பாடுகளின் கலவையாக இதன் கட்டிட அமைப்பு உள்ளது. இந்த நிலையம் இப்போது சுல்தான் இசாமுடின் (''Jalan Sultan Hishamuddin'') சாலையில் அமைந்துள்ளது. இந்தச் சாலையின் பழைய பெயர் விக்டர் அவெனியூ (''Victory Avenue''). இதே போன்ற பண்பாட்டுக் கலவையாக அமைந்துள்ள மற்ற கட்டிடங்கள் இந்த நிலையத்திற்கு அருகில் உள்ளன: தொடருந்து நிர்வாக கட்டிடம், மலேசியாவின் தேசியப் பள்ளிவாசல், டாயாபூமி வளாகம்; கிள்ளான் ஆறு மறுபுறத்தில் 400.மீ தொலைவில் பசார் செனி இலகுத் தொடருந்து நிலையம் போன்ற வளாகங்கள் உள்ளன.
கேள்வி: கோலாலம்பூர் தொடருந்து நிலையம் - கட்டிடக் கலைஞர் ஆர்தர் பெனிசன் பற்றி தகவல் சொல்.
பதில்: இந்த நிலையம் பிரித்தானியக் காலனித்துவ கட்டிடக் கலைஞர்களில் மிகவும் திறமையான கலைஞரான ஆர்தர் பெனிசன் அப்பேக் (''Arthur Benison Hubback'') என்பவரால் வடிவமைக்கப்பட்டது. மலேசியாவில் பல அழகிய கட்டிடங்களுக்கு மொகலாய வடிவம் கொடுப்பதில் இவர் பொறுப்பு வகித்துள்ளார். ஈப்போ தொடருந்து நிலையம் இவரின் கைவண்ணத்தில் உருவான மற்றும் ஓர் அழகியச் சின்னம் ஆகும். பழைய கோலாலம்பூர் தொடருந்து நிலையம், கோலாலம்பூரின் மிகவும் பிரபலமான அடையாளங்களில் ஒன்றாகும். பெற்றோனாசு கோபுரங்கள் கட்டப்படும் வரை, கோலாலம்பூர் தொடருந்து நிலையம், சுல்தான் அப்துல் சமாத் கட்டிடம் ஆகிய இரு இடங்களும் கோலாலம்பூர் நகரத்தில் அதிகமாகப் புகைப்படம் எடுக்கப்பட்ட இடங்களாக இருந்தன. அந்தக் காலத்தில் மூர்ஸ் - முகலாயப் பேரரசு - இந்தோ சரசனிக் பாணிகள் (''Neo-Moorish/Mughal/Indo-Saracenic/Neo-Saracenic Style'') மலாயா வட்டரத்தில் வழக்கமானவை அல்ல. இருப்பினும் கோலாலம்பூர் தொடருந்து நிலையத்தின் வடிவமைப்பில், தனித்துவமான ஆங்கிலோ - ஆசியக் கட்டிடக்கலை (''Anglo-Asian Architecture'') அமைப்பை ஆர்தர் பெனிசன் அப்பேக், தன் வடிவமைப்பில் இணைத்தார்.
கேள்வி: கோலாலம்பூர் தொடருந்து நிலையம் - இரண்டாவது நிலையம் பற்றி நீங்கள் என்ன அறிந்துள்ளீர்கள்?
பதில்: தேக்கு மரங்களாலும் நிப்பா பனை (''Nipah Palm'') கூரைகளாலும் கட்டப்பட்ட அந்த முதல் நிலையம் கோலாலம்பூர் நகரத்தை கிள்ளான் நகரத்துடன் முதன்முதலாக தொடருந்துகளின் வழியாக இணைத்தது. இது 1980-களில் நடந்த நிகழ்வாகும். இரண்டாவது நிலையம், சுல்தான் சாலை நிலையம் (''Sultan Street Railway Station''), 1892-இல் போச் அவென்யூ (''Foch Avenue'') சாலையில் கட்டப்பட்டது. அந்த போச் அவென்யூ சாலை இப்போது துன் டான் செங் லாக் சாலை (''Tun Tan Cheng Lock Road'') என்று அழைக்கப்படுகிறது. தற்போதைய மே வங்கி கோபுரம் (''Kuala Lumpur Maybank Tower''), புடுராயா பேருந்து நிலையம் (''Puduraya''), பிளாசா ராக்யாட் எல்ஆர்டி நிலையங்களுக்கு (''Plaza Rakyat'') அருகில் கட்டப்பட்டது. புதிய கோலாலம்பூர் நிலையத்தின் கட்டுமானப் பணிகள் நிறைவடைந்த பின்னர், பழைய உயர் ஆணையர் நிலையம் இடிக்கப்பட்டது. இதற்கிடையில், சாலைப் போக்குவரத்திற்காக போச் அவென்யூ சாலையில் இருந்த தண்டவாளங்கள் அகற்றப்பட்டன. அப்போது சுல்தான் சாலை நிலையம் ஒரு சிறிய முனைய நிலையமாக மாற்றப்பட்டது. மேலும் 1960-ஆம் ஆண்டில் அந்தச் சிறிய நிலையமும் இடிக்கப்பட்டது.
கேள்வி: கோலாலம்பூர் தொடருந்து நிலையம் - காட்சியகம் பற்றி தகவல் சொல்.
பதில்: File:Railway station KL 2007 010 pano.jpg File:Kuala Lumpur railway station (Photomerged panorama) (18951635646).jpg File:Kuala Lumpur Railway Station 2017-07-17.jpg File:KTM Komuter platforms information board at Kuala Lumpur railway station (230109).jpg File:Kuala Lumpur Railway Station - panoramio.jpg